יחידת הקסדות הכחולות

יחידת הקסדות הכחולות היא יחידת מתנדבים שנועדה לתת מענה בשעת חירום לאתרים ולנכסי מורשת תרבות בישראל בזמן רעידות אדמה, אסונות טבע ואסונות אחרים, כחלק מהיערכות מדינת ישראל לרעידות אדמה בהקשר של אתרי ונכסי מורשת תרבות. היחידה מיועדת לביצוע פעולות שימור והצלה בנכסי מורשת תרבותית בישראל בחירום.

היחידה הוקמה כשיתוף פעולה בין ועדת ההיגוי להיערכות לרעידות אדמה, משרד התרבות, רשות הטבע והגנים, רשות העתיקות, המועצה לשימור אתרי מורשת, איקומוס ישראל ומשמרי המורשת הבנויה בישראל.

ייחודה של היחידה הוא בהיותה מורכבת ממשמרי המורשת הבנויה בישראל המוכרים בשימור נכסי מורשת תרבות לסוגיהם.

 היסטוריה 
יחידת הקסדות הכחולות הוקמה כחלק מהיערכות מדינת ישראל לאירועי רעידות אדמה שהחלה בעקבות סדנה של אונסק"ו בנושא היערכות לסיכונים בנכסי מורשת תרבות. רעיון הקמת היחידה התגבש במסגרת פרויקט פרומידה (PROMEDHE), של תוכנית HORIZON 2020 בהובלת ההגנה האזרחית האיטלקית  (La Protezione Civile). בשנת 2016 הוקם בישראל פורום פרומידה שכולל את מרבית הארגונים והגופים שעוסקים ואמונים על הגנה על נכסי המורשת התרבותית והמוזיאונים המרכזיים.
ממוזער|כנס ההקמה של יחידת הקסדות הכחולות במקווה ישראלצילום: מ. כהן 
כנס היסוד של הקמת היחידה התקיים ב-14 בדצמבר 2022 במקווה ישראל.
ממוזער|הדגמה של חיילי חטיבת החילוץ וההדרכה בכנס ההתנעה של היחידהצילום - נ. רוזנבלט
ממוזער|אימון היחידה בקורס סע"ר בנעורים 2023צילום - מ. כהן
היחידה הוקמה מתוך הבנה שבשעת חירום המשאבים הלאומיים לא יאפשרו טיפול בשלב הראשון באתרי ונכסי מורשת תרבותית. אנשי יחידת הקסדות הכחולות עוברים הכשרות מקצועיות ומיועדים לערוך תרגילים שנתיים על מנת לשמור על מקצועיותה ויכולותיה.

היחידה הוקמה כיחידה עצמאית בחסות ועדת ההיגוי הבין משרדית להיערכות לרעידות אדמה ובשיתוף פעולה בין רשות הטבע והגנים, המועצה לשימור אתרים וקהילת משמרי המורשת הבנויה בישראל.

את היחידה מנהל מיכאל כהן והחל משנת 2024 היחידת נקלטה כיחידת מתנדבים בתוך רשות הטבע והגנים.

 כשירות היחידה 
מטרתה של היחידה במצבי חירום ובפרט רעידת אדמה היא הצלת חיים בשלב המיידי, ובשלבים מאוחרים יותר לטפל בצורה ראויה בנכסי המורשת התרבותית, הטיפול כולל חיזוקים ותמיכות במבנים עתיקים ואתרים ארכאולוגיים, ובהמשך פינוי של ממצאים על פי מתודולוגיות של טיפול ראוי בנכסי מורשת (תיעוד, שימור ראשוני, אריזה ופינוי מותאמים). אנשי היחידה הם משמרי המורשת הבנויה המוכרים בישראל.

היחידה החלה את הכשרתה בשנת 2023 ובשלב הראשון היא מנתה כ-30 איש. ההכשרה כוללת קורס סע"ר מטעם פיקוד העורף; קורס פינוי ממצאים לאחר אסון על ידי אנשי פורום פרומידה וקורס ייצוב ותמיכות למבנים.
ממוזער|ייצוב קשת טחנת הקמח בנחל אורן, אימון היחידה
אימון יחידה נערך ב 17 ביולי  2025 בתרגול של ייצוב ותמיכה ראשונית של שרידי טחנת הקמח בנחל אורן. המתודה מבוססת על מדריך STOP של יחידות הכבאות וההצלה האיטלקיים. 
ממוזער|תרגיל יחידה 2025
ממוזער|נגרר סער של יחידת הקסדות הכחולות
ממוזער|אימון יחידת הקסדות הכחולות בתל אפק
תרגיל חירום למתן מענה אחרי רעידת אדמה שפגעה בגנים לאומים התקיים ב 11 בדצמבר 2025, לשלשה אתרים שנפגעו בתרגיל: בית גוברין, מגדל צדק ותל אפק אנטיפטרוס, הגיע צוות של היחידה ועסק בהערכות נזקים וסיכונים ותכנון פעולות ייצוב מבנים ופינוי חפצים. 

 פעילות מבצעית 
ממוזער|פוסטר כנס יד בן צבי, תיעוד חפצי טראומה ביישובי הנגב המערבי.
בעקבות אירועי 7 באוקטובר 2023, היחידה עובדת החל מדצמבר בשיתוף פעולה בפרויקט של ארץ חפץ ויד בין צבי, בתיעוד ואיסוף חפצי טראומה ביישובי מערב הנגב.

האיסוף והתיעוד ביישובי מערב הנגב הם חלק מתוכנית רחבה של שימור הזיכרון והוא נועד לאסוף חפצים לפני ההרס וההקמה מחדש של היישובים שנפגעו. בשלב האיסוף ההתמקדות היא בעצם התיעוד והאיסוף והשארת צורת ואופן ההצגה בעתיד יישאר בידי הקהילות עצמן. 

 כינוסים שנתיים 
ממוזער|תוכנית הכינוס השנתי של יחידת הקסדות הכחולות 2024 
הכינוס השנתי של היחידה התקיים ב-23 בדצמבר 2024 בוועדת ההיגוי הבין משרדית להיערכות רעידות אדמה, בלוד, בהשתתפות ועדת ההיגוי ונציגי רט"ג. בסוף היום נערך תרגיל הפעלה והערכה של מבנים לאחר רעידת אדמה.

 קישורים חיצוניים 
 משמר המורשת הבנויה
 יחידת הקסדות הכחולות יצאה לדרך
 מי יציל את אתרי המורשת - כתבה על אימון הקסדות הכחולות
 ראשונה מסוגה בעולם - יחידת הקסדות הכחולות להצלת נכסי מורשת תרבות בזמן אסון
 היערכות מדינת ישראל לרעידות אדמה באתרי ונכסי מורשת תרבות

 הערות שוליים 

קטגוריה:ישראל: ארגונים ממשלתיים
קטגוריה:ישראל: אתרי מורשת
קטגוריה:ישראל: חירום
קטגוריה:ישראל: רעידות אדמה